钦定古今图书集成/明伦汇编/交谊典/第013卷 > 《怀旧志序》元·帝
## 钦定古今图书集成/明伦汇编/交谊典/第013卷 > 《怀旧志序》元·帝

吾自北守琅台，东探禹穴，观涛广陵，面金汤之设险，
方舟宛委，眺玉笥之干霄。临水登山，命俦啸侣。中年
承乏，摄牧神州，戚里英贤，尚冠髦俊，荫真长之弱柳，
观茂弘之舞鹤，清酒继进，甘果徐行。长安郡公为其
延誉，扶风长者刷其羽毛。于是驻伏熊，回结驷，命邹，
湛召王祥，顾而言曰：“斯乐难长，诚有之矣。日月不居”，
零露相半，素车白马，往矣不追；春华秋实，怀哉何已！
独轸魂交，情深宿草。故备书爵里，陈怀旧焉。